Zhantas/Cleaned-Kyrgyz_Wikipedia huggingface dataset:
Прага

Прага – Чех Республикасынын борбору. Полаба түздүгүндө, Влтава дарыясынын өйүз-бүйүзүндө, деңиз деңгээлинен 200–300 м бийиктикте, 5 дөңсөөдө жайгашкан. Өзүнчө административдик бирдикти түзөт. Ортонку Чех областынын административдик борбору. Климаты жумшак, мелүүн континеттик. Январдын орточо температурасы – 1,4°С, июлдуку 18,2°С. Жылдык жаан-чачыны 500 мм. Калкы 1,2 млн (2012 шаар айланасы менен 1,4 млн). Негизги маанилүү жолдор тоому. Эл аралык аэропорту бар. Метрополитен иштейт. Өлкөнүн өнөр жай жана маданий борбору. Шаар 2002-жылы суу ташкынынан катуу жабыркаган. Машина куруу (станок жана кеме, транспорттук, электр-техникалык ), химия, текстиль, тигүү, полиграфия, тамак-аш өнөр жай ишканалары иштейт. Праганын аймагына биздин заманга чейинки 4-кылымда эле эл отурукташа баштаган. Биздин заманга чейинки 5-кылымында бойлор, биздин заманга чейинки 6-кылымда славяндар келишкен. 10-кылымдан Чех мамлекетинин, 1918–92-жылдары Чехословакия Республикасынын, 1993-жылдан Чех Республикасынын борбору. 973-жылы епископтук (1344-жылдан архиепископтук) негизделген. Шаардын тарыхый чордону – Прага Град готика стилиндеги Ыйык Вита кафедралуу собору (14–20-кылым) жана король (12–18-кылым), ренессанс стилиндеги Бельведер ак сарайлары (16-кылым), барокко, готика жана модерн стилиндеги, эклектика духундагы (улуттук музей жана театр) көптөгөн курулуштар сакталган. Европанын кооз шаарларынын бири. Прагада таштан курулган 18 көпүрө бар (анын ичинде эң коозу Карл көпүрөсү). Алар шаарга өзгөчө көрк берип турат. Чыгыш Европанын жана Чехиянын жогорку билим берүүсүнүн борбору. Чех Илимдер академиясы, 8 жогорку окуу жай (анын ичинде университеттер, 17-ноябрь атындагы, Карл ж. б.), Банк иштери жана политехникалык институттары, Жогорку мектептер, китепканалар, музыка искусство академиясы, консерватория, улуттук ж. б. театрлар, улуттук галерея, музейлер бар. Праганын 5 борбордук району архитектуралык-тарыхый корук катары 1992-жылы Бүткүл дүйнөлүк мурастын тизмесине киргизилген. Эл аралык дүйнөлүк мааниси бар фестивалдар («Прага жазы», «Прага күзү» музыкалык, «Бир дүйнө» даректүү фильмдер, Бүткүл дүйнөлүк цыган искусствосу ж. б.) өткөрүлүп турат. Ботаникалык бак (тропика оранжереясы менен) жана зоопарк уюштурулганПрагада окуунун өзгөчөлүктөрү. 

 Колдонулган адабияттар 
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117-9
Прага: тарыхы 

Категория:Чехия
Категория:Шаарлар‎
Кайыпов Өскөнбай

Кайыпов Өскөнбай (1911, азыркы Ленин районуну, Бңгөндң кыштагында — 1987, Майлы-Сай шаары) — айыл чарба өндүрүшүн уюштуруучу, Социялистик Эмгектин Баатыры (1957). 1941-жылдан КПСС мүчөсу. 1931-жылы колхозго кирген. 1932-жылдан чарбалык уюмдарда ар кандай кызматтарда иштеген. 1951-жылдан Ленин районундагы К. Маркс атындагы колхоздун председатели. Ал жетектеген колхоз 1954-жылы 800 га пахта аянтынын ар гектарынан 37,3 аден, 1956-жылы 38,3 аден тушум жыйнап алган. Чарбада коомдук малдын саны көбейүп, кунардуулугу бир кыйла арткан. Эки Ленин ордени, медалдар менен сыйланган. 1954—58-жылдары СССР Жогорку СоветининСписок депутатов Верховного Совета СССР IV созыва, 1963—67-жылдары Кыргыз ССР Жогогорку Советинин депутаты. 

 Сыйлыгы 
Эки Ленин ордени, медалдар менен сыйланган. 

 Колдонулган адабият 
 Борбугулов М."Ош тарыхы энциклопедия" Фрунзе 1989-ж. 
 Некролог

Категория:Инсандар
Категория:Социалисттик эмгектин баатырлары
Кайназаров Толубай

Кайназаров Толубай (1900, азыркы Өзген районун Татты-Булак кыштагы) — дыйкан, Социлистик Эмгектин Баатыры (1948). Эмгек жолун 1933-жылы «Эркин» колхозунда иштөөдөн баштаган. 1943—45-жылдары Советтик Армиянын катарында кызмат өтөгөн. 1945-жылдан Өзген райннундагы «Куршаб» совхозунун дыйканчылык бригада¬сында звено башчысы болуп эмгектенген. 1947-жылы ал башкарган звено 18 га буудай аянты¬нын ар гектарынан 31,72аден түшүм жыйнап алган. Ленин ордени, медалдар менен сыйланган. 1960-жылдан пенсияда. 

 Сыйлыгы 
Ленин ордени, медалдар менен сыйланган. 

 Колдонулган адабият 
 Борбугулов М."Ош тарыхы энциклопедия" Фрунзе 1989-ж.

Фото 

Категория:Инсандар
Категория:Социалисттик эмгектин баатырлары
Исмаилова Инахон

Исмаилова Инахон 
 Кыскача өмүр жолу 
Исмаилова Инахон (1921-жылы Кара-Суу району, ppДыйкан-Кыштак]] кыштагында.) — пахтачы, Социялистик Эмгектин Баатыры (1947). Эмгек жолун колхоздо иштөөдөн баштаган. 1943-жылдан «Кызыл-Шарк» (азыр X. Таширов атндагы.) колхозунун пахтачылык бригадасында звено башчысы болуп эмгектенген. Ал жетектеген звено 1945-жылы 5 га жердеги пахтанын ар гектарынан 58 ц, 1946-жылы 68,4 ц, 1947-жылы 4 га жерден 91,3 вден түшүм жыйнап алган. 
 Сыйлыктары 
Ленин ордени, Эмгек Кызыл Туу, «Ардак Белгиси» ордендери, медалдар менен сыйланган. 
 Колдонулган адабият 
Борбугулов М."Ош тарыхы энциклопедия" Фрунзе 1989-ж. 

Категория:Инсандар
Исаев Беделбай

Исаев Беделбай (1911-жылы азыркы Кара-Кулжа районунун, Токбай-Талаа кыштагы) — айыл чарба өндүрүшүнүн ишмери, Социлистик Эмгектин Баатыры (1948). 1941-жылдан КПСС мүчөсү. Эмгек жолун 1929-жылы колхоздо иштөөдөн баштаган. 1937-40-жылдары «Ленинчил жаш» колхозунда (Совет району) мал ферма башчысы, 1940-41-жылдары Чалма айыл советинин председатели, 1941-жылдан «Ленинчил жаш» колхозунун председате¬ли. 1947-жылы ал жетектеген колхоз райондогу алдыңкы чарбага айланып, коомдук малдын саны көбөйгөн, алардын кунардуулугу жогорулаган; бодо мал 112,8%, кой 132%, жылкы 111%ке көбөйгөн. 1951-59-жылдары Кыргыз ССР Жогорку Советинин депутаты. 

 Сыйлыгы 
Ленин ордени жана медалдар менен сыйланган. 

 Колдонулган адабият 
Борбугулов М. "Ош тарыхы энциклопедия" Фрунзе 1989-ж.

Категория:Инсандар
Категория:Социалисттик эмгектин баатырлары
Исламов Юрий Верикович

Исламов Юрий Верикович 
 Кыскача өмүр жолу 
Исламов Юрий Верикович (1968, Базар-Коргон районуну, Гүмкана кыштагы.-1987, Афганстан) -жоокер-интернационалист, кенже сержант, Советтик Союзунун Баатыры (1988). 1986-жылдан КПСС мүчөлүгүнө кандидат. 5-класска чейин Мичурин атындагы мектепте (Арстанбап кыш.) окуган, кийин Свердлов областынын Талица шаарындагы № 55 орто мектепти бүтүргөн. 1985-жылы Урал токой-техникалык институтуна өтүп, анын 2-курсунан Советтик Армиянын катарына чакырылган. 1987-жылы 31-октябрда буктурмага кабылган жолдошторунун кутулуп кетишине шарт түзүп, акыркы огу калганча атышкан, акыркы гранатасы менен курчап алган душмандарды өзү менен кошо жок кылган.Талица шаарында эстелик тургузган.
 Сыйлыктары 
Ленин ордени, “Каармандыгы үчүн” медал менен сыйланган. 
 Колдонулган адабият 
Борбугулов М. "Ош тарыхы энциклопедия" Фрунзе 1989-ж. 

Категория:Инсандар
Жусупов Эшенкул

Жусупов Эшенкул (1915-жылы азыркы Ленин району, Кыла кыштагында.)— колхоз өндүрүшүнүн ишмери Социалисттик Эмгектин Баатыры (1957). Улуу Ата Мекендик согуштун катышуучусу. Эмгек жолун 1937- жылдан колхоздо иштөөдөн баштаган. 1945-61-жылы Ленин районундагы Калинин атындагы («Хиля») колхоздун председатели. Ал башкарган колхоз 1955—56-жылдары пахта аянтынын ар гектарынан 30,3—33,3 ц.ден түшүм жыйнап алып, мамлекетке сүт, эт, жумуртка жана башка айыл чарба продуктуларын тапшыруу боюнча пландарын ашыгы менен аткарган. 1955—59-жылдары Кыргыз ССР Жогорку Советинин депутаты.

 Сыйлыктары 
Ленин ордени, Эмгек Кызыл Туу ордени жана медалдар менен сыйланган.

 Колдонулган адабият 
 Борбугулов М. "Ош тарыхы энциклопедия" Фрунзе 1989-ж. 

Категория:Социалисттик эмгектин баатырлары
Категория:Инсандар
Жапышев Рысбай

Жапышев Рысбай (1933-жылы Алай району, Будалык кыштагы) — малчы, Социлистик Эмгектин Баатыры (1986). Кыргыз ССРинин мал чарбасына эмгек сицирген устаты (1976). 1966-жылдан КПСС мүчөсү. 1948-жылдан Гүлчө районундагы «Октябрь» колхозунда (азыркы Алай районундагы В. И. Ленин атындагы колхоз) жардамчы чабан болуп иштеп, 1960-жылдан баш чабан. Кой чарбасын өнүктүрүүдө мыкты натыйжаларга жетишип, 1985-жылы ар 100 тубар токтудан 127ден козу, 5,2 кгдан жүн кыркып алган. 

 Сыйлыктары 
Ленин ордени, Эмгек Кызыл Туу, Октябрь Революциясы ордендери менен сыйланган. 

 Колдонулган адабият 
Борбугулов М. "Ош тарыхы энциклопедия" Фрунзе 1989-ж. 

Категория:Инсандар
Категория:Социалисттик эмгектин баатырлары
Бекмурзаев Кадыр

Бекмурзаев Кадыр (1913-жылы азыркы Өзгөн району, Татты-Була кыштагы — 2001-жылы ошол эле жерде) — айыл чарба өндүрүшүн уюштуруучу, Социялистик Эмгектин Баатыры (1948)1 1940-жылдан КПСС мүчөсү. Эмгек жолун 1928-жылы колхозчудан баштаган, артелге биринчилерден болуп өткөн. 1932-жылдан партиялык, советтик кызматтарда, 1944-жылдан Өзгөн районунун «Маданият» колхозунун председатели болгон. Анын жетекчилигинде колхоздун экономикасы бир кыйла чыңдалган. Ал башкарган колхоз 1947-жылы 40,5 га сугат жердеги буудайдын ар гектарынан 30,4 аден, 1700 га кайрак жерден 18 цден түшүм алган.

 Сыйлыгы 
Ленин ордени жана медалдар менен сыйланган.

 Колдонулган адабият 
 Борбугулов М. "Ош тарыхы энциклопедия" Фрунзе 1989-ж. 
 Музалевский М. В. Герои Социалистического Труда. Биобиблиографический словарь. — М.: РИЦ "Кавалер", 2008. — Т. 2. — 200 с.
 «Кыргызстан». Улуттук энциклопедия: 1-том. Башкы ред. Асанов Ү. А., Б.: Мамлекеттик тил жана энциклопедия борбору, 2006. ISBN 9967-14-046-1

Категория:Инсандар
Категория:Социалисттик эмгектин баатырлары
Чалагыз Исабаев

Чалагыз Исабаев (1937-жылы Ысык-Көл облусунун Ысык-Көл районуна караштуу Темир айылында туулган - 1991) - комузчу, "Камбаркан" ансамблинин негиздөөчүсү, Кыргыз Республикасынын маданиятка эмгек синирген ишмери.

 Ишмердиги 

Күрөңкеев атындагы Кыргыз Мамлекеттик музыкалык окуу жайынан, андан соң Б.Бейшеналиева атындагы Кыргыз Мамлекеттик искусство институтунан кесипкөйлүк билим алган.
1957-жылы Кыргыз мамлекеттик филормонияда Карамолдо Орозов атындагы кыргыз эл аспаптар оркестиринин артисти болуп чыгармачылык ишин баштаган. 15 жыл бою ошол филормонияда комузчулар оркестирин жетектеген. Анын жетекчилигинде комузчулар дүйнөнүн көптөгөн өлкөлөрүндө концерт берген.
Чыгармачылыгынын андан кийинки этабы, анын Кыргызмамфилармониянын алдында "Камбаркан" ансамблинин түзүү боюнча жасалган эмгектери болуп эсептелет. Бул ансамбилди түзүү үчүн ал Кыргызстанды кыдырып изденип, аспапчы усталар О.Кенчиев, С.Айдаралиев жана сүрөтчү М.Кучкаев менен биргелешип колдонулбай унутулуп калган бир нече эски элдик аспаптарды кайра жараткан.
Ал элдик күүлөрдү, ырларды нотага жазып, аларды нота менен жазып, жаттап аткаруу боюнча эмгектенип, комуз ойноо, күү чертүү жагынан далай педагогикалак иштерди жасаган. Анын комуз музыкасына жазган ноталарында күүлөрдүн бардыгы бир тоналдуу системага салынып "Комуздун тандалма күүлөрү" аттуу китебине жарык көргөн.

 Колдонулган адабияттар 

Кыргыз эл музыкасы.

Категория:Инсандар
Окладников, Алексей Павлович

ОКЛАДНИКОВ Алексей Павлович -археолог, тарыхчы ж-а этнограф. 
(1908, Россия, Иркутск облусу, Жигалов р-ну, Константинов кыштагы –1981)

 Ишмердүулугу 
СССР ИАнын академиги (1968).1966-жылдан СССР ИАнын Сибирь бөлүмүнүн тарых, филология ж-а философия институтунда директор болуп иштеген. Сибирь, Ыраакы Чыгыш, Орто Азия, Моңголияда археологиялык изилдөөлөрдү жүргүзгөн. Кыргызстандагы археологиялык изилдөөлөр боюнча эмгектери бар. «Кыргыз ССР тарыхынын» байыркы мезгилинен 13-кылымга чейинки бөлүгүн жазган. 1950-, 1973-ж.

 Сыйлыктары 
СССР Мамлекеттик сыйлыгын алган.Социалисттик Эмгектин Баатыры (1978). 

 Колдонулган адабияттар 

 Кыргыз тарыхы: энциклопедия. 2003-ж.

 Чоротегин Т.К., Молдокасымов К.С. Кыргыздардын жана Кыргызстандын кыскача тарыхы: (Байыркы замандан тартып бүгүнкү күнгө чейин): Тарыхты окуп үйрөнүүчүлөр үчүн. – Бишкек, 2000. – (Краткая история кыргызов и Кыргызстана. На кыргызском языке. Со-автор кандидат исторических наук Кыяс Молдокасымов). (ISBN 9967-00-001-5). – 160 стр. 

 Урстанбеков Б.У., Чороев Т.К. Кыргыз тарыхы: Кыскача энциклопедиялык сөздүк. – Фрунзе: Кыргыз Совет Энциклопедиясынын Башкы редакциясы. 1990. – 288 бет. – (История Киргизии: Краткий энциклопедический словарь). – (В со-авторстве с кандидатом исторических наук, доцентом Бейше Урстанбековым). – (ISBN 5-89750-028-2)

 

 

 Асанов У.А., Жуманазарова А.З., Чоротегин Т.К. Кто есть кто в кыргызской науке: Краткий биобиблиогр. справочник докторов наук Кыргызстана / Под ред. акад. У.А.Асанова. — Бишкек: Гл. ред. Кыргызск. энциклопедии, 1997. — 672 с. 

 Интернеттеги шилтемелер 
 http://www.facebook.com/bizdin.kg/posts/185644384826205 
 https://archive.is/20121205044229/newskg.narod.ru/kut/07/0601_9.htm 

Категория:Тарыхчылар
Категория:Кыргыз таануу
Категория:Чыгыш таануу
Категория:Кыргыз тарыхы
Категория:Кыргызстан
Категория:1908-жыл
Категория:Инсандар
Категория:XX кылым
Категория:Орусия
Категория:Борбордук Азия
Категория:Археология
Жамантай Асанов

Асанов Жамантай (1918-жылы азыркы Өзгөн району, Кыш-Булак кыштагы.) — дыйкан, Социалисттик Эмгектин Баатыры (1949). Улуу Ата Мекендик согуштун катышуучусу. 1936-жылдан Өзгөн районундагы Эркин-Тоо kолхозунда колхозчу, 1945—53-жылдары талаачылык бригадасында звено башчы. Ал жетектеген звено дан эгиндерин өстүрүүдө мыкты ийгиликтерге жетишип, 1948-жылы 30,3 га буудай аянтынын ар гектарынан 23,1 цден түшүм жыйнап алган. Ленин ордени жана медалдар менен сыйланган. 1976-жылдан союздук маанидеги персоналдык пенсияда.

Социалисттик Эмгектин Баатыры, Ленин ордени жана медалдар менен сыйланган.

 Колдонулган адабияттар 
 “Кыргызстан”. Улуттук энциклопедия: 1-том. Башкы ред. Асанов Ү. А., Б.: Мамлекеттик тил жана энциклопедия борбору, 2006. ISBN 9967—14— 046—1
 Музалевский М. В. Герои Социалистического Труда. Биобиблиографический словарь. — М.: РИЦ "Кавалер", 2008. — Т. 2. — 200 с.

Категория:Инсандар:Кыргызстан
Категория:Социалисттик эмгектин баатырлары
Андабеков Эрназар

Андабеков Эрназар (1905, азыркы Жаңы-Жол району, Кыр-Кечүү кыштагы. — 1957, ошол эле жерде)— малчы, Социялистик Эмгектин Баатыры (1948). 1937-жылы Жаңы-Жол районундагы «Партизан» колхозуна кирип, жылкычы болуп иштеген. Ал мезгилде колхозздун 27 гана жылкысы болгон. 1949-жылы ал жылкылардын санын 1200ге жеткирген. 1946-жылы 50 бээден 50 кулун, 1947-жылы 56 бээден 56 кулун алып, чыгашасыз асыраган. Ленин ордени, медалдар менен сыйланган. Караван кыштагында бир көчө анын ысмы менен аталат.

 Сыйлыгы 
Ленин ордени, медалдар менен сыйланган,Социялистик Эмгектин Баатыры.

 Колдонулган адабият 
 Борбугулов М."Ош тарыхы энциклопедия" Фрунзе 1989-ж. 

Категория:Инсандар
Орозалиев, Керимкул

ОРОЗАЛИЕВ Керимкул – тарых илиминин кандидаты

(1955), Кыргызстан ИАнын корреспондент мүчөсү (1974), Кыргыз Республикасынын илим ж-а техника боюнча мамлекетинин сыйлыгынын (1912-ж. т., Чүй облусу, Кант району, К. Маркс айылы) лауреаты (1970). 

КПСС БКга караштуу Жогорку партиялык мектепти бүткөн (1946). 1946–55-ж. партиялык жооптуу кызматта иштеген. 1956–87-ж. Кыргызстан ИАнын Тарых институнун, Кыргызстан КП БКга караштуу Партия тарыхы институнун директору. Анын эмгектери КПСС, Кыргыз Республиканын партиялык уюмдары менен Кыргыз мамлекетинин тарыхына жана улут, интернационализм маселелерине арналган. 

80ден ашык илимий эмгектин автору. 

Эне-Сай Кыргыз каганатынын тарыхын жериген илимпоз болгон. Аны академик Түгөлбай Сыдыкбеков тарыхка бир беткей мамилеси үчүн олуттуу сынга алган.

 Колдонулган адабияттар 

 Кыргыз тарыхы: энциклопедия. 2003-ж.

 Чоротегин Т.К., Молдокасымов К.С. Кыргыздардын жана Кыргызстандын кыскача тарыхы: (Байыркы замандан тартып бүгүнкү күнгө чейин): Тарыхты окуп үйрөнүүчүлөр үчүн. – Бишкек, 2000. – (Краткая история кыргызов и Кыргызстана. На кыргызском языке. Со-автор кандидат исторических наук Кыяс Молдокасымов). (ISBN 9967-00-001-5). – 160 стр. 

 Урстанбеков Б.У., Чороев Т.К. Кыргыз тарыхы: Кыскача энциклопедиялык сөздүк. – Фрунзе: Кыргыз Совет Энциклопедиясынын Башкы редакциясы. 1990. – 288 бет. – (История Киргизии: Краткий энциклопедический словарь). – (В со-авторстве с кандидатом исторических наук, доцентом Бейше Урстанбековым). – (ISBN 5-89750-028-2)

 

 

 Асанов У.А., Жуманазарова А.З., Чоротегин Т.К. Кто есть кто в кыргызской науке: Краткий биобиблиогр. справочник докторов наук Кыргызстана / Под ред. акад. У.А.Асанова. — Бишкек: Гл. ред. Кыргызск. энциклопедии, 1997. — 672 с. 

 Интернеттеги шилтемелер 
 
 

Категория:Тарыхчылар
Категория:Кыргыз таануу
Категория:Чыгыш таануу
Категория:Кыргыз тарыхы
Категория:Кыргызстан
Категория:XX кылым
Категория:Инсандар
Анаров Хайитбай

Анаров Айтбай (1904-жылы азыркы Араван району, Ачы кыштагы - 1989) — колхоз өндүрүшүн уюштуруучу, Социялистик Эмгектин Баатыры (1957). 1940-жылдан КПСС мүчөсү. 1930-жылы колхозго мүчө болуп кирген. 1936-жылыга чейин «Ачы», «Комсомол» колхоздорунун председателинин орун басары, 1936-жылдан Араван районундагы «Коммунизм» колхозунун председатели. Ал жетектеген колхоз алдыңкы чарбага айланып, айыл чарба өсүмдүктөрүнүн түшүмдүүлүгү артып, малдын саны көбөйүп, кунардуулугу жогорулаган.

 Сыйлыктары 
Социялистик Эмгектин Баатыры, Ленин ордени, Эмгек Кызыл Туу ордени, медалдар менен сыйланган.

 Колдонулган адабият 
 Борбугулов М."Ош тарыхы энциклопедия" Фрунзе 1989-ж.
 Музалевский М. В. Герои Социалистического Труда. Биобиблиографический словарь. — М.: РИЦ "Кавалер", 2008. — Т. 2. — 200 с.

Категория:Инсандар
Категория:Социалисттик эмгектин баатырлары
Зайцев Сергей Иванович

Зайцев Сергей Иванович - Кыргызстандын КомПартиясынын Тянь-Шань обкомунун 1-катчысы (1940-1941-жж.).

1902-жылы 25-сентябрда Тверь губерниясынын Осташевск уездинин Тухачевский волостунда, Горовастице кыштагында туулган.

1928-жылы КПССтин мүчөсү болгон. 1926-жылы Ленинград шаарындагы чек арачылар мектебин, 1929-жылы партиялык агартуу курсун, 1932-жылы Техникалык академиянын алдындагы Кызыл директорлор курсун бүткөн.

1975-жылы Украинада каза болгон.

 Ишмердүүлүгү 
Ленинградда партиялык жооптуу кызматтарда иштеген.

1938-ж. Кыргызстан КомПартиясынын Борбордук Комитетинин уюштуруу -партиялык бөлүмүнүн инструктору болуп эмгектенген.

1938-40-жж. Тянь-Шань обкомунун катчысы, ал эми 1941-42-жж. Кыргызстан КомПартиясынын Борбордук Комитетинин курулуш жана курулуш материалдар боюнча катчысы болуп иштеген.

1943-44-ж. Ош обкомунун жана шааркомунун 1-катчысы болгон. 

1944-66-ж. Украинада партиялык кызматта иштеген.

1938-1947-жж. Кыргыз ССР Жогорку Советинин депутаты болгон.

 Сыйлыктары 
Эмгек Кызыл Туу, «Ардак белгиси» ордени жана медалдар м-н сыйланган.

 Колдонулган адабият 
Нарын облусуна 70 жыл. Энциклопедия. - Бишкек,2009

Категория:Инсандар
Кочкорова Сарахан

Кочкорова Сарахан (1928, Жайыл району, Калинин кыштагы. — 2018) — пахтачы, Социялистик Эмгектин Баатыры (1948). 1957-жылдан КПСС мүчөсү. Эмгек жолун 1942-жылы колхоздо иштөөдөн баштаган. 1948-50-жылдары пахтачылык звеносун башкарган. 1947-жылы ар бир га пахта аянтынан 88,6 цден түшүм жыйнап алган. 1951-55-жылдары Кыргыз ССР Жогорку Советинин депутаты.

 Сыйлыктары 
Социялистик Эмгектин Баатыры, Ленин ордени, «Ардак Белгиси», «Энелик даңк» ордендери, медалдар менен сыйланган. 

 Колдонлган адабият 
 Борбугулов М. "Ош областы энциклопедич", Фрунзе 1989ж.

Категория:Инсандар
Категория:Социалисттик эмгектин баатырлары
Көчүбаев Тойчу Тагаевич

Көчүбаев Тойчу Тагаевич (1922, Араван району, Чек-Абад кыштагы. — 1981, ошол эле жерде) — айыл чарба өндүрүш ишмери, Социялистик Эмгектин Баатыры (1966). Кыргыз ССРинин дыйканчылыкка эмгек сиңирген устаты (1958). 1944-жылдан КПСС мүчөсү. Советтик Армияга кызмат өтөп келгенден кийин, 1946-жылдан «Кызыл-Толкун» колхозунда председателдин орун басары болуп иштеп, 1954-жылы А. А. Жданов атындагы колхоздун председателдигине шайланган. 1965-жылы колхоз боюнча 1200 га пахта аянтынын ар гектарынан 36 плен түшүм жыйнап алынган. Мамлекетке пахта сатуунун 7-беш жылдык планы 4708 гга ашык, эт сатуу 107%, сүт 106% жана жүн 100%ке аткарылган. 1947-жылдан «Жаны-Жол» колхозунун председатели, 1979-жылдан тоют топтоо боюнча колхоздор аралык бирикменин директору. 1966-74-ж. СССР Жогорку СоветининСписок депутатов Верховного Совета СССР VII созыва Список депутатов Верховного Совета СССР VIII созыва жана 1963-67-жылдары Кыргыз ССР Жогорку Советинин депутаты.

 Сыйлыктары 
Ленин ордени, Социялистик Эмгектин Баатыры, Октябрь Революциясы, 2 Эмгек Кызыл Туу, Кызыл Жылдыз, «Ардак Белгиси» ордендери, медалдар менен сыйланган.

 Эскертүүлөр 

 Колдонулган адабият 
 Борбугулов М. "Ош областы энциклопедия" Фрунзе 1989ж. 

Категория:Инсандар
Категория:Кыргызстан
Категория:Ош облусу
Категория:Араван району
Категория:Социалисттик эмгектин баатырлары
Төрөбай Кулатов

Кулатов Төрөбай Кулатович (1908, азыркы Ноокат району, Кызыл-Булак кыштагы — 1984, Фрунзе шаары) — советтик мамлекеттик жана партиялык ишмер, Кыргыз Республикасынын Баатыры. 

 Өмүр баяны 
Төрөбай Кулатов 1908-жылы Ноокат районунун Кызыл-Булак айылында кедейдин үй-бүлөсүндө туулган. 9 жашынан 16 жашына чейин байларга жалданып иштеген. 

 Эмгек жолу 
 1926—1933-жылдары: Темир жолдо жумушчу, андан соң Кызыл-Кыя шаарындагы «Жал» шахтасында забойщик болуп иштеген.
 1934—1936-жылдары: Көмүр казуучулар союзунун шахта комитетинин төрагасы.
 1938-жылы: Кызыл-Кыя шаардык кеңешинин аткаруу комитетинин төрагасынын орун басары, «Кыргыз көмүр» трестинин башчысынын орун басары.
 1938—1945-жылдары: Кыргыз ССР Эл Комиссарлар Советинин төрагасы.
 1945—1978-жылдары: Кыргыз ССР Жогорку Советинин Президиумунун төрагасы.
 1946—1978-жылдары: СССР Жогорку Советинин Президиумунун төрагасынын орун басары болуп иштеген.

 Билими 
 1936-жылы: Ош областык партиялык мектепти бүтүргөн.
 1961-жылы: КПСС Борбордук Комитетине караштуу Жогорку партиялык мектепти аяктаган.

 Коомдук ишмердүүлүгү 
Төрөбай Кулатов 40 жылдан ашык убакыт бою жогорку мамлекеттик кызматтарда иштеп, республиканын өнүгүшүнө зор салым кошкон. Ал 9 жолу СССР Жогорку Советине жана 9 жолу Кыргыз ССР Жогорку Советине депутат болуп шайланган. 1938-жылдан баштап Кыргызстан Компартиясынын Борбордук Комитетинин жана анын бюросунун мүчөсү болгон.

 Сыйлыктары 
Кыргыз мамлекетинин алдындагы сиңирген эмгеги үчүн төмөнкүдөй жогорку сыйлыктарга татыктуу болгон:
 Кыргыз Республикасынын Баатыры (ак ниет эмгеги жана Ата Мекен алдындагы өзгөчө кызматы үчүн);
 5 жолу Ленин ордени;
 4 жолу Эмгек Кызыл Туу ордени;
 Октябрь Революциясы ордени;
 Көптөгөн СССР медалдары.

 Булактар 

 Колдонулган адабият 
 Борбугулов М. "Ош областы энциклопедиясы". Фрунзе, 1989-ж.

Категория:Инсандар
Категория:Кыргыз Республикасынын Баатырлары
Категория:Саясатчылар
Гава

Гава — Жалал-Абад областынын Базар-Коргон районундагы Арстанбап айыл советине караштуу кыштак. Базар-Коргон кыштагынан 38 км тун.-чыгыш тарапта, Жалал-Абад т. ж. станциясынан 74 км. 1870- ж. чейин негизделген. Калкы 0 киши (2023-жылы).

 Гава кени 
Ош областынын Ала-Бука районундагы темир рудасы жаткан жер. Гава кыштагынан 30 км тун.-чыгышта, Чаткал кырка тоосунун туш.-чыгыш тармагында. Гава-Сай рудалуу талаасына жакын жайгашкан. Кен жергиликтуу элге илгертен белгилуу. 1951—64-ж. геол. чалгындоо жумуштары жургузулгон . Кен аймагын таш комур мезгилинде пайда болгон доломит менен аки таш теги жана эффузив тоо тектери,ошондой эле каледондун гранит- диорит интрузиялары тузулот. Руда аки таш теги менен гранит-диорит интрузиясынын кошулган жеринде дого турундогу ичке тилкени тузуп жатат. Мында скарн про- цесси пайда болуп, анын аяктоо мезгилинде тектон. терец жарака менен тилмеленген. Натыйжада жарака аркылуу келтирилген гидротерм эриндисинен магнетит, галенит, пирит, сфалерит ж. б. мине- ралдар пайда болгон. Негизги руда — магнетит. Жог. сапаттуу. Тилкенин уз. 1,5 км, туурасы 0,5 м.Запасы 1,5 млн т.

 Дагы караңыз 
 Гава темир кени
Категория:Базар-Коргон району
Категория:Айылдар